Willem Christiaan van Manen

Willem Christiaan van Manen (født 8. august 1842, død 12. juli 1905) var en nederlandsk teolog, som virket ved universitetet i Leiden fra 1885 til 1903.

Van Manen er sannsynligvis den mest kjente representanten for en radikal krets av nederlandske teologer og filosofer som på slutten av 1800-tallet og begynnelsen av 1900-tallet delte det syn at ingen av Paulus' brev i Det nye testamente er autentiske.A. J. Allen, A Forgotten Chapter: the Radicals  , oversatt fra nederlandsk til engelsk av Frans-Joris Fabri. Se også E. Verhoef, W.C. van Manen: Een Hollandse Radicale theoloog, Kampen 1994. (Denne boken inneholder en omfattende bibliografi.) Van Manen avviste læren om Jesu legemlige oppstandelse. Etter først å ha motsatt seg tanken i mange år, konkluderte han med at Paulus' brev var pseudepigrafiske skrifter fra det 2. århundre, og at Apostlenes gjerninger var basert på den romerske historikeren Josefus' verker.

 Referanser 

 Eksterne lenker 
 Willem Christiaan van Manen, «Philemon, Epistle To», artikkel i: Encyclopaedia Biblica (New York: Macmillan, 4 Vols., 1899-1903), Vol. 4, 3693-3696. 
 Nettside om radikale nederlandske teologer

Kategori:Nederlandske teologer